Tule mukaan kuulemaan lastensuojelun perhehoidosta 3.12. infotilaisuuteen

Etsimme uusia lastensuojelun perhehoidosta kiinnostuneita perheitä. Lastensuojelun perhehoito on lapsen hoidon ja kasvatuksen järjestämistä perheessä. Perhehoitajilta ei edellytetä sijaisvanhemmuuteen ammatillista koulutusta, vaan valmennamme perheet tehtäväänsä. Valmennus on maksuton, eikä vielä sido ryhtymään perhehoitajaksi. Valmennuksen jälkeen tarjoamme vahvan tuen perhehoitajana toimimiseen.

Järjestämme infotilaisuuden perhehoitajuudesta kiinnostuneille 3. joulukuuta kello 17–18 Lasten ja nuorten talolla Lappeenrannassa. Tilaisuudessa kerromme sijaisperheenä eli perhehoitajana toimimisesta ja valmennuksesta tarkemmin.

Lastensuojelun perhehoitoperheet ovat aivan tavallisia perheitä, mutta perheen vanhemmilla tulee olla aikaa ja halua tarjota huolenpitoa ja turvaa lapselle tai nuorelle. Hoidon tarve voi olla joko lyhytaikaista tai pidempiaikaista. Ohjaaja Jenni Koppo hyvinvointialueelta kertoo, että perhehoitoa tarvitaan monenlaisille lapsille tai nuorille vauvasta nuoruusikäisiin, hyvin erilaisissa elämäntilanteissa. Sisarukset pyritään sijoittamaan samaan perheeseen.

Perheeseen sijoitetut lapset tarvitsevat turvaa ja tasapainoista, hyvin tavallista perhearkea. Perheen vanhemmilla tulisi luonnollisesti olla aikaa lapselle, kykyä vastata lapsen yksilöllisiin tarpeisiin sekä valmiutta yhteistyöhön lapselle läheisten ihmisten, meidän sosiaalitoimen työntekijöiden sekä muiden lasta hoitavien tahojen kanssa.

Jenni Koppo

Mitä perhehoitajana toimiminen tarkoittaa?

Lastensuojelun perhehoidossa lapsi sijoitetaan perheeseen lastensuojelun viranomaisen päätöksellä. Perhehoidossa lapsi elää tasavertaisena perheenjäsenenä ja perheen vanhemmat toimivat hänen perhehoitajinaan. Etelä-Karjalan hyvinvointialue ja perhehoitaja tekevät ennen sijoitusta toimeksiantosopimuksen, jossa määritellään sopimuksen sisältö, esimerkiksi perhehoitajan palkkiot. Hyvinvointialue maksaa perhehoitajalle hoitopalkkiota ja kulukorvauksia sekä valvoo perhehoitoa.

Perhehoidon tehtävänä on myös auttaa lasta palaamaan takaisin syntymäperheensä luokse, kun se on mahdollista.

Infotilaisuus kaikille lastensuojelun perhehoitajuudesta kiinnostuneille

Aika: Tiistaina 3.12.2024 klo 17-18
Paikka: Lasten ja nuorten talo, Kasarmikatu 7, Lappeenranta

Halutessasi voit olla yhteydessä sijaishuollon tukitiimiin puh. 040 757 9954 tai sijaishuollon ohjaaja Jenni Koppoon puh. 040 145 5981.

Lämpimästi tervetuloa!

Lisätietoja:

Lisätietoja: Jenni Koppo, sijaishuollon ohjaaja, puh. 040 145 5981, jenni.koppo@ekhva.fi

Siirry tästä Lastensuojelun perhehoito-sivulle